[Video] Yslike stofkombers omvou Noordwes‘n Foto van die stofstorm (Foto: Facebook) ŉ Video van ŉ yslike stofstorm in Biesiesvlei in Noordwes, wat byna lyk soos ŉ stofkombers wat dié gebied omvou, word wyd op sosiale media gedeel. Die video, wat op Facebook gedeel is, is deur Johan Terblans geneem. Volgens Terblans kan dié stofstorms, wat baie selde voorkom, grootliks toegeskryf word aan die min, of dooie, gras in die omgewing. Hoewel sommige dele van die land die afgelope naweek reën ontvang het, kry die meeste gebiede steeds baie swaar te midde van die voortslepende droogte. Die Suid-Afrikaanse Weerdiens het vroeër aan Maroela Media vertel dié droogte is die gevolg van ŉ herhalende reeks droogtetydperke en uitermatige warm toestande en dat dit Suid-Afrika ŉ lang tydperk sal neem om van die droogte te herstel. Die Weerdiens het verder bygevoeg dat alle hoop egter nie verlore is nie, aangesien die meeste modelle meer as normale reënval in die somer van 2016-’17 aandui. Terblans kon nie onmiddellik vir kommentaar bereik word nie. Moeder van alle Stofstorm Dit vind nie aldag plaas nie, maar na die erge droogte van 2015/2016 is daar baie min gras op die grond oor. Die tipe stofstorms laat dit donker word. Posted by Johan Terblans on Saturday, October 15, 2016